CELEX: 22010D0109
Language: mt
Date: 2010-10-01 00:00:00
Title: Deċiżjoni tal-Kumitat Konġunt taż-ŻEE Nru 109/2010 tal- 1 ta’ Ottubru 2010 li temenda l-Anness XVIII (Is-saħħa u s-sigurtà fuq il-post tax-xogħol, il-liġi tax-xogħol u t-trattament ugwali għall-irġiel u n-nisa) tal-Ftehim taż-ŻEE

16.12.2010   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 332/59
               
            DEĊIŻJONI TAL-KUMITAT KONĠUNT TAŻ-ŻEE
      Nru 109/2010
      tal-1 ta’ Ottubru 2010
      li temenda l-Anness XVIII (Is-saħħa u s-sigurtà fuq il-post tax-xogħol, il-liġi tax-xogħol u t-trattament ugwali għall-irġiel u n-nisa) tal-Ftehim taż-ŻEE
      IL-KUMITAT KONĠUNT TAŻ-ŻEE,
      Wara li kkunsidra l-Ftehim dwar iż-Żona Ekonomika Ewropea, kif emendat permezz tal-Protokoll li jaġġusta l-Ftehim dwar iż-Żona Ekonomika Ewropea, minn issa 'l quddiem imsejjaħ “il-Ftehim”, u b'mod partikolari l-Artikolu 98 tiegħu,
      Billi:
      
                  (1)
               
               
                  L-Anness XVIII tal-Ftehim kien emendat mid-Deċiżjoni tal-Kumitat Konġunt taż-ŻEE Nru 92/2010 tat-2 ta’ Lulju 2010 (1).
               
            
                  (2)
               
               
                  Id-Direttiva tal-Kunsill 2009/13/KE tas-16 ta’ Frar 2009 li timplimenta l-Ftehim konkluż mill-Assoċjazzjonijiet tas-Sidien tal-Bastimenti tal-Komunità Ewropea (ECSA) u l-Federazzjoni Ewropea tal-Ħaddiema tat-Trasport (ETF) dwar il-Konvenzjoni dwar ix-Xogħol Marittimu, 2006, u li temenda d-Direttiva 1999/63/KE (2) trid tiġi inkorporata fil-Ftehim.
               
            IDDEĊIEDA KIF ĠEJ:
      Artikolu 1
      L-Anness XVIII tal-Ftehim għandu jiġi emendat kif ġej:
      
                  1.
               
               
                  Dan li ġej għandu jiżdied mal-punt numru 32b (Direttiva tal-Kunsill 1999/63/KE):
                  “, kif emendat permezz ta':
                  
                              —
                           
                           
                              
                                 32009 L 0013: id-Direttiva tal-Kunsill 2009/13/KE tas-16 ta’ Frar 2009 (ĠU L 124, 20.5.2009, p. 30).”
                           
                        
            
                  2.
               
               
                  Il-punt li ġej għandu jiġi inserit wara l-punt 32i (Direttiva tal-Kunsill 2005/47/KE):
                  
                              “32j.
                           
                           
                              
                                 32009 L 0013: Id-Direttiva tal-Kunsill 2009/13/KE tas-16 ta’ Frar 2009 li timplimenta l-Ftehim konkluż mill-Assoċjazzjonijiet tas-Sidien tal-Bastimenti tal-Komunità Ewropea (ECSA) u l-Federazzjoni Ewropea tal-Ħaddiema tat-Trasport (ETF) dwar il-Konvenzjoni dwar ix-Xogħol Marittimu, 2006, u li temenda d-Direttiva 1999/63/KE (ĠU L 124, 20.5.2009, p. 30).”
                           
                        
            
                  3.
               
               
                  L-ewwel inċiż (l-Att li jikkonċerna l-kundizzjonijiet tal-adeżjoni tar-Repubblika tal-Awstrija, ir-Repubblika tal-Finlandja u r-Renju tal-Isvezja u l-aġġustamenti tat-Tratti li fuqhom hi fondata l-Unjoni Ewropea) tal-punt 24 (Direttiva 2008/94/KE tal-Parlament Ewropew u tal-Kunsill) għandha titħassar.
               
            Artikolu 2
      It-testi tad-Direttiva 2009/13/KE fil-lingwa Islandiża u dik Norveġiża, fil-lingwa Islandiża u dik Norveġiża, li għandhom jiġu ppubblikati fis-Suppliment taż-ŻEE ta’ Il-Ġurnal Uffiċjali tal-Unjoni Ewropea, għandhom ikunu awtentiċi.
      Artikolu 3
      Din id-Deċiżjoni għandha tidħol fis-seħħ nhar l-1 ta’ Novembru 2010, kemm-il darba ikunu saru n-notifiki kollha taħt l-Artikolu 103(1) tal-Ftehim lill-Kumitat Konġunt taż-ŻEE (*).
      Artikolu 4
      Din id-Deċiżjoni għandha tiġi ppubblikata fit-Taqsima taż-ŻEE, u fis-Suppliment taż-ŻEE, ta’ Il-Ġurnal Uffiċjali tal-Unjoni Ewropea.
      
         Magħmul fi Brussell, l-1 ta’ Ottubru 2010.
         
            
               Għall-Kumitat Konġunt taż-ŻEE
            
            
               Il-President
            
            Stefán Haukur JÓHANNESSON
         
      
      
         (1)  ĠU L 277, 21.10.2010, p. 46.
      
         (2)  ĠU L 124, 20.5.2009, p. 30.
      
         (*)  Mhuma indikati l-ebda rekwiżiti kostituzzjonali.